Sequoia Garden Retreat | LekkeSlaap
Sequoia Garden Retreat skuil in 'n vallei, omring deur die heuwels van Magoebaskloof, en bied verblyf in lieflike selfsorgkothuise. Dié kothuise is in wilde en formele tuine van 6 hektaar geleë, vanwaar gaste die natuurskoon en vrede van die berg kan ervaar.
Daar is 2 privaat selfsorgkothuise wat elkeen 'n paartjie of 'n paartjie met 2 kinders kan akkommodeer. Elke kothuis het 'n koningingrootte-bed, 'n dubbelslaapbank, en 'n en suite-badkamer met 'n stort of 'n bad. 'n Gas-geiser voorsien warm water, en handdoeke word voorsien.
Elke kothuis het 'n privaat kombuis wat met 'n yskas, 'n mikrogolfoond, 'n stoof en tee- en koffiemaakgeriewe toegerus is. Dit lei ook na 'n stoep met braaigeriewe. Braaihout is beskikbaar.
Daar is 2 aparte damme waar gaste forel of baars kan vang, of piekniek kan hou. Kranige fotograwe sal die asemrowende natuurskoon en die tientalle voëlspesies wat hier voorkom op kamera wil vasvang. Daar kronkel ook 2 bergfietsroetes hiér deur.